text: এ জেড এম নাছিরুদ্দীন একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ও তত্ত্বাবধায়ক সরকারের উপদেষ্টা ছিলেন। তিনি বাংলাদেশ কৃষি উন্নয়ন কর্পোরেশনের চেয়ারম্যান হিসেবেও দায়িত্ব পালন করেন।
  
  প্রাথমিক জীবন 
  এ জেড এম নাছিরুদ্দীন চট্টগ্রামের পটিয়ায় জন্মগ্রহণ করেন।
  
  কর্মজীবন 
  এ জেড এম নাছিরুদ্দীন বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুন ১৯৮৮ সাল থেকে ৩১ ডিসেম্বর ১৯৮৯ সাল পর্যন্ত এবং ১ মে ১৯৯১ সাল থেকে ৩০ সেপ্টেম্বর ১৯৯৪ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।
  
  ১৪ মে ১৯৮৭ সাল থেকে ৩১ মে ১৯৮৮ সাল পর্যন্ত তিনি বাংলাদেশ কৃষি উন্নয়ন কর্পোরেশনের চেয়ারম্যান হিসেবে দায়িত্ব পালন করেন।
  
  ১৯৯৬ সালে তিনি তত্ত্বাবধায়ক সরকারের কৃষি, খাদ্য, মৎস্য ও পশুসম্পদ, দুর্যোগ ব্যবস্থাপনা ও ত্রাণ এবং ভূমি মন্ত্রণালয়ের উপদেষ্টাও ছিলেন তিনি, এ সময় বাংলাদেশের ষষ্ঠ জাতীয় সংসদ নির্বাচন অনুষ্ঠিত হয়।
  
  জেলা প্রশাসক হিসেবে তিনি ১৪  ফেব্রুয়ারি ১৯৭২ সাল থেকে  সেপ্টেম্বর ১৯৭২ সাল পর্যন্ত যশোর জেলায় দায়িত্ব পালন করেন। সমবায় অধিদপ্তরের নিবন্ধক ও মহাপরিচালক হিসেবে তিনি ১০ নভেম্বর ১৯৭৯ সাল থেকে ৩০ জুলাই ১৯৮২ সাল পর্যন্ত দায়িত্ব পালন করেন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:চট্টগ্রাম জেলার ব্যক্তি
  বিষয়শ্রেণী:বাংলাদেশের সাবেক সচিব
  বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
title: এ জেড এম নাছিরুদ্দীন